Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 2 Pv 415/13/7702	Humenné, 4.4.2014
EEČ : 2-55-59-2014

U Z N E S E N I E

Trestná vec:	obvinený XXXXX  
Prečin:	poškodzovanie a ohrozovanie prevádzky všeobecne prospešného  zariadenia  podľa § 288 Tr. zák. 

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX 
	sídlo organizácie: XXXXX, XXXXX, Slovensko
3.	XXXXX 
	sídlo organizácie: XXXXX, XXXXX, Slovensko
Obsahom zmieru je:
a./  Škoda  hradená  poškodeným  zo zákonného zmluvného poistenia osobného motorového vozidla SEAT IBIZA EČ - 721BA poisťovňou Kooperatíva a.s. XXXXX
b./  Peňažná suma určená na všeobecné prospešné účely 170,- Eur
c./ Suma odovzdaná štátu na peňažnú pomoc obetiam trestnej činnosti 50 % t.j. 85,- Eur a 50,- t.j. 85,- Eur  patrí Únií žien so sídlom XXXXX.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
realizované policajtom Odd.výkonu služby DI OR PZ XXXXX pod spisovou značkou ORP-88/DI-HE-2013.
                                                                                            ž e 
dňa 30.07.2013 o 22.25 hod. došlo na štátnej ceste II. triedy č. 559 v km 18,10 v obci Zbudské Dlhé, okr. XXXXX, k dopravnej nehode osobného motorového vozidla z. Seat Ibiza, EČ:HE-721 BA, ktoré viedol vodič XXXXX a to tak, že vodič XXXXX jazdil s vozidlom po ceste II/559 po obci Zbudské Dlhé smerom od Koškoviec, kde pri prejazde ostrej ľavotočivej zákruty so stúpaním a následným klesaním počas jazdy neprispôsobil rýchlosť jazdy svojím schopnostiam, nezvládol vedenie vozidla, s týmto zišiel mimo cesty po pravej strane svojej jazdy, kde narazil do odtokového kanála, potom do betónového stĺpu, do skrinky s plynovodom a následne do mostíka rodinného domu č. 8, kde vozidlo následkom nárazu otočilo, z vozidla sa vytrhol agregát, ktorý odletel na ľavú stranu mimo cesty a vozidlo v rotácii narazilo do oplotenia rodinného domu č. 8, do stromu pred uvedeným domom a následne prešlo v rotácii krížom cez cestu a ostalo stáť mimo cesty po ľavej strane, otočené proti smeru jazdy

Odôvodnenie: 
Uznesením povereného príslušníka OR PZ Okresného dopravného inšpektorátu v Humennom sp.  zn. ORP-88/DI-HE-2013 zo dňa 30.07.2013  bolo začaté trestné stíhanie  pre prečin poškodzovania a ohrozovania prevádzky všeobecne prospešného zariadenia  podľa § 288 Tr. zák. Následne uznesením  toho istého orgánu z toho istého dňa,  pod tou istou spisovou značkou,  pre ten istý trestný čin bolo vznesené obvinenie Damiánovi Kulanovi  na tom skutkovom základe, ako je uvedené vo výrokovej časti tohto uznesenia. 
	Obvinený XXXXX   sa k vyššie uvedenému skutku priznal v celom rozsahu, vyhlásil, že skutok spáchal, pričom na svoju obhajobu  neuviedol žiadnu podstatnú skutočnosť. Svoje konanie úprimne oľutoval. Poškodeným sa osobne a opakovane ospravedlnil s tým, že  vec chce riešiť mimosúdnou cestou a urobil opatrenie  potrebné na náhradu škody  
	Okrem vlastného priznania je obvinený XXXXX usvedčený hlavne výpoveďou pošk. XXXXX, XXXXX, splnomocneného zástupcu SPP - distribúcia a.s. XXXXX XXXXX, splnomocneného zástupcu Správy a údržby  ciest Prešovského samospravného kraja, Správa XXXXX,  znaleckým posudkom z odboru dopravy a pripojenými listinnými dôkazmi. 
	Z pripojených zápisov o vykonaných dychových skúškach vyplýva, že obvinený XXXXX  mal v čase dopravnej nehody  negatívnu hladinu alkoholu.  
	Preskúmaním príslušného spisového materiálu som zistila, že v predmetnej veci sa koná o prečine  na ktorý zákon ustanovuje trest odňatia slobody ktorého horná hranica neprevyšuje hranicu stanovenú  v ustanovení § 220  ods. 1 Tr. por. 
	Obvinený   a poškodení  uzavreli dňa 22.01.2014 na Okresnom súde v Humennom pred mediačným úradníkom dohodu o zmieri  v rámci ktorej prehlásili, že boli poučení o podstate inštitútu zmieru, vzali ho na vedomie a súhlasia  s uzavretím zmieru. Poškodení v rámci mediácie vyhlásili že so zmierom súhlasia. Poškodeným bola spôsobená škoda hradená poisťovňou Kooperatíva a.s. XXXXX zo zákonného zmluvného poistenie osobného motorového vozidla zn. SEAT IBIZA EČ 721BA.
	Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný. 
	Dňa 29.01.2014 zložil  na účet  Okresnej prokuratúry v Humennom sumu 170,- eur, stým, že polovica sumy teda 85,- Eur patrí štátu na  peňažnú pomoc poškodeným a druhá polovica  sumy teda 85,, eur Únií žien XXXXX.
      	Obvinený a poškodení s týmto spôsobom vybavenia veci vyslovili súhlas. 
	Vzhľadom na okolnosti spáchaného prečinu na mieru zavinenia obvineného Damiána Kulana, osobu obvineného ktorý doposiaľ nebol súdne trestaný a  nemá záznam  v  evidenčnej karte vodiča, v  mieste trvalého bydliska je hodnotený všeobecne, škola, ktorú navštevuje ho hodnotí  ako študenta s pravidelnou dochádzkou, dobrými študijnými výsledkami,  kladnými charakterovými vlastnosťami a ochotného pomôcť.  Doposiaľ nebol riešený  v priestupkovom konaní. Takýto spôsob rozhodnutia z dôvodu hore uvedených skutočnosti   považujem  preto  za  dostačujúci. 
	Vzhľadom na vyššie uvedené som preto rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná. 

JUDr. Magdaléna Sujová
prokurátorka